Komisjoni direktiiv, 6. november 1986, millega kohandatakse nõukogu direktiivi 71/127/EMÜ mootorsõidukite tahavaatepeegleid käsitlevate liikmesriikide õigusaktide ühtlustamise kohta tehnika arenguga



Euroopa Liidu Teataja L 327 , 22/11/1986 Lk 0049 - 0049

Soomekeelne eriväljaanne: Peatükk 13 Köide 16 Lk 0046

Rootsikeelne eriväljaanne: Peatükk 13 Köide 16 Lk 0046

CS.ES Peatükk 13 Köide 008 Lk 226 - 226

ET.ES Peatükk 13 Köide 008 Lk 226 - 226

HU.ES Peatükk 13 Köide 008 Lk 226 - 226

LT.ES Peatükk 13 Köide 008 Lk 226 - 226

LV.ES Peatükk 13 Köide 008 Lk 226 - 226

MT.ES Peatükk 13 Köide 008 Lk 226 - 226

PL.ES Peatükk 13 Köide 008 Lk 226 - 226

SK.ES Peatükk 13 Köide 008 Lk 226 - 226

SL.ES Peatükk 13 Köide 008 Lk 226 - 226



Komisjoni direktiiv, 6. november 1986, millega kohandatakse nõukogu direktiivi 71/127/EMÜ mootorsõidukite tahavaatepeegleid käsitlevate liikmesriikide õigusaktide ühtlustamise kohta tehnika arenguga (86/562/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 6. veebruari 1970. aasta direktiivi 70/156/EMÜ mootorsõidukite ja nende haagiste tüübikinnitust käsitlevate liikmesriikide õigusaktide ühtlustamise kohta, [1] viimati muudetud direktiiviga 80/1267/EMÜ, [2] eriti selle artiklit 11, võttes arvesse nõukogu 1. märtsi 1971. aasta direktiivi 71/127/EMÜ mootorsõidukite tahavaatepeegleid käsitlevate liikmesriikide õigusaktide ühtlustamise kohta, [3] viimati muudetud komisjoni direktiiviga 85/205/EMÜ, [4] ning arvestades, et: kõigil tahavaatepeeglitel, mille osa EMÜ tüübikinnitus on antud pärast 1. oktoobrit 1986, peab olema osa EMÜ tüübikinnitusmärk järjenumbriga 02; I, II ja III klassi peeglite puhul võib veel kasutada järjenumbrit 01 seni, kuni ei ole muudetud nende kolme klassi tahavaatepeeglitele esitatavaid nõudeid; paljudel tahavaatepeeglitel on plastmassist kaitsekest ning üleminek ühekohalisele osa tüübikinnitusmärgile nõuaks suurt või isegi täielikku kasutatavate vormimisseadmete muutmist; muudatustega seotud kulud oleksid soovitud eesmärgiga võrreldes põhjendamatult suured; käesolevas direktiivis ettenähtud meetmed on kooskõlas mootorsõidukisektoris tehniliste tõkete kõrvaldamist käsitlevate direktiivide tehnika arenguga kohandamise komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Käesolevaga muudetakse direktiivi 71/127/EMÜ järgmiselt. 1. II lisa liite 2 punkti 4.2 lõppu lisatakse järgmine tekst: "Sellele vaatamata võib I, II ja III klassi peeglite puhul kasutada järjenumbrit 01, kui ei ole muudetud nende kolme klassi peeglitele esitatavaid nõudeid." 2. III lisale lisatakse järgmine uus punkt 1.3: "1.3. Sõidukitele, millele on käeoleva direktiivi täitmiseks paigaldatud tahavaatepeeglid ja on antud sellega seoses EMÜ tüübikinnitus, võib täielikult või osaliselt paigaldada I, II või III klassi tahavaatepeegleid, mille osa EMÜ tüübikinnituse järjenumber on 01, tingimusel et ei ole muudetud nende kolme klassi tahavaatepeeglitele esitatavaid nõudeid." Artikkel 2 Liikmesriigid jõustavad käesoleva direktiivi järgimiseks vajalikud õigusnormid 31. detsembriks 1986. Nad teatavad sellest viivitamata komisjonile. Artikkel 3 Käesolev direktiiv on adresseeritud liikmesriikidele. Brüssel, 6. november 1986 Komisjoni nimel asepresident Cockfield [1] EÜT L 42, 23.2.1970, lk 1. [2] EÜT L 375, 21.12.1980, lk 34. [3] EÜT L 68, 22.3.1971, lk 1. [4] EÜT L 90, 29.3.1985, lk 1. --------------------------------------------------